**SAVJET RTCG
Ombudsman RTCG
Podgorica 10.04.2025. godine**

**PREDMET:** Zapisnik i mišljenje Ombudsmana na prigovor od 24.03.2025. godine koji je uputio NVO Media centar
Povod za dostavljanje prigovora je izvještaj sa početka suđenja članovima Savjeta RTCG novinara Marka Terzića emitovanom u Dnevniku 2 07.03.2025. godine

**OPIS PRIMJEDBE**

U Dnevniku 2 TVCG objavljen je izvještaj sa početka suđenja jednom broju članova/ca Savjeta RTCG, optuženih za zloupotrebu položaja od strane Osnovnog državnog tužilaštva u Podgorici. Izvještaj je urađen tako da su skrivene neke činjenice, a favorizovana mišljenja o činjenicama optuženih i njihove odbrane, čime se stekao utisak da se ljudima sudi na pravdi Boga, a izvještaj je dobio zastupnički i propagandistički ton, umjesto da bude objektivan prikaz konkretne realnosti u samoj sudnici, ali i onoga što je tome prethodilo (bekgraund).

Autor izvještaja, odnosno TVCG je ovakvim izvještajem prekršila novinarske etičke norme koje obavezuju na istinoljublje, pravdenost i lojalnost javnosti, ali i neka od profesionlanih standarda koja je propisao Pravilnik o programskim principima i profesionalnim standardima RTCG.

Prekršen je profesionalni standard tačnosti, jer u izvještaju se ne navode podaci iz optužnice, ni da je ta optužnica podignuta na osnovu krivične prijave NVO Media centar zbog toga što je Savjet RTCG donio odluku o izboru generalnog direktora, uprkos pravosnažnoj presudi Višeg suda da to ne može činiti. U izvještaju nije navedeno da su svi optuženi, osim jednog, odbili da odgovaraju na pitanja sudije, ali im je obezbijeđen prostor da negiraju optužnicu, o čijoj sadržini u izvještaju nema ni riječi. Izostavljanjem bitnih podataka koje se tiču ovog procesa i favorizovanjem optuženih kroz njihove iskaze i iskaz njihovog pravnog branioca, prekršeni su profesionalni standardi kredibilnost i pravednost. (

**ODGOVOR NA PRIGOVOR**

Poštovani, u odnosu na prigovor Media centra od 24.03.2025. na izvještavanje JMS u vezi sa suđenjem članovima Savjeta RTCG želimo da istaknemo sljedeće:

Suđenje koje je obrađeno u prilogu i emitovano u Dnevniku 2 dana 7.3. 2025. godine ispraćeno je kao i bilo koje drugo suđenje. U emitovanom prilogu je navedeno zbog čega se sudi članovima Savjeta kao i njihovi izvodi tokom izjašnjavanja na sudu, što se čini i sa bilo kojim drugim suđenjem. Istina u prilogu nije navedeno da je optužnica podignuta po prijavi Media centra, što u ovom trenutku, kada je sam postupak u toku pred nadležnim sudom, i nije od presudnog značaja za sam izvještaj.

Srdačno,
UREDNIŠTVO RTCG

**MIŠLJENJE OMBUDSMANA**

Nakonj pristiglog prigovora Media centra, odgovora na prigovor uredništva i pažljivo pregledanog spornog izvještaja ombudsman iznosi sledeće mišljenje:

1. Ombudsman ne smatra da su favorizovana mišljenja o činjenicama optuženih kako u prigovoru navode iz NVO Media centra već po profesionalnim standardima i principima su iznijeti njihovi izvodi tokom izjašnjavanja na sudu kao i stav odbrane i time realno prikazan dio iz sudnice.
2. Novinar Javnog servisa, autor izvještaja, je morao da navede da je optužnica podignuta na osnovu krivične prijave NVO Media centar kao i podatke iz optužnice, jer, iako je uredništvo u odgovoru na prigovor istaklo da je u emitovanom izvještaju navedeno zbog čega se sudi članovima Savjeta to je u izvještaju površno saopšteno i ne može se jasno prepoznati.

**ZAKLJUČAK**

Reporter Marko Terzić u izvještaju koji je predmet prigovora je napravio propust u dijelu koji se odnosi na izostanak informacije da je optužnica podignuta na osnovu krivične prijave NVO Media centar, izostanku navoda podataka iz optužnice i izostanku informacije da članovi Savjeta neće odgovarati na pitanja tužioca **te se prigovor Media centra u tom dijelu prihvata.**

**Mjere:**

Ombudsman preporučuje uredništvu da se maksimalno uključi u pripremu sličnih tema koje su pod posebnim nadzorom javnosti i pomognu kolegama novinarima kako ne bi došlo do evntualnih propusta kakav je zapažen u pomenutom izvještaju i da vec 11. aprila isprave propust. Takođe da u razgovoru sa kolegom Markom Terzićem skrenu pažnju na propust kako se ne bi ponovio a ombudsman bio prinuđen da predloži ozbiljnije sankcije.

Ujedno ombudsman poziva uredništvo Prvog programa da ne prekida praksu poštovanja samoregulacije i dobre saradnje sa ombudsmanom kakva je bila do poslednjeg prigovora a tiče se Pravilnik o načinu rada ombudsmana Radio i televizije Crne Gore Član 10 u kojem u alineji 1 stoji: Ako je zahtjev podnosioca prigovora formalno uredan ombudsman ga dostavlja urednistvu RTCG koji su dužni da u roku od 5 dana od prijema dopisa odgovore na isti.

Ombudsman Radio i televizije Crne Gore
Ivan Ivanović